Gjerpen prestegjeld

Gjerpen prestegjeld var et prestegjeld tilhørende Skien prosti i Agder og Telemark bispedømme i Den norske kirke. Det omfattet Gjerpen sogn i Skien kommune i Telemark fylke, og hovedkirken var Gjerpen kirke.

Det tidligere Gjerpen prestegjeld og dets sogn er nå en del av Skien kirkelige fellesråd, som er underlagt Skien prosti.

Historikk
Gerpin sókn (norrønt) har sin opprinnelse fra kristningen av landet. Gjerpen prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Gjerpen prestegjeld dannet grunnlaget for Gjerpen formannskapsdistrikt, som ble opprettet i 1837.

Slemdal sogn var annekskirke til Eidanger prestegjeld inntil det ved kgl. res. 10.07.1847 ble lagt under Gjerpen.

Ved kgl. res. 21.04.1856 ble Slemdal skilt ut fra Gjerpen som eget prestegjeld.

Gulset sogn ble utskilt fra Gjerpen som eget prestegjeld 1. januar 1984.

Ved avviklingen bestod Gjerpen prestegjeld av menighetene i Gjerpen og Borgestad.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Prestegjeld i Telemark
Skiens historie
Prestegjeld i Agder og Telemark bispedømme